Document ID: /roh_data/filtered/fineweb-2-filterrobots_roh.jsonl.gz/70957

Steivan Brunies ha s-chaffi davo esser i in pensiun tablas davart la fauna e la flora da l’Engiadina e la
Val Müstair. Ils disegns sun gnüts fats dad ün tschert Jean A. Degen, dal qual ans mancan deplorabelmainag infuormaziuns
exactas.Las sesantün tablas sun gnüdas fattas i’ls ons tanter il1946 e1952 ed edits da la Lia Rumantscha davoman sco
singulas tablas, concepidas per ün adöver scolastic in Engiadina ed in Val Müstair.
Deplorabelmaing nu cugnuschaina però l’istorgia exacta da quista collavuraziun. No vain bainschi cugnuschentscha dal bio log engiadinais Steivan Brunies, ma da l’illustratur da quistas tablas manca la biografia. No savain cha Jean A. Degen es nat dal 1924 ed es stat activ sco grafiker a Basilea, tanter oter in ün büro da grafica dad ün tschert Fritz Ulrich. Dal 1963 è’l i a star a Biel-Benken. E da là davent as perdan lura tuot ils stizis biografics e da l’actività professiunala da Jean A.Degen.
editionmevinapuorger ha decis da realisar üna nouva ediziun da las bellas tablas da Brunies&Degen.
Las tablas sun cumplettadas tenor il giavüsch da Steivan Brunies cun üna survista in fuorma da tabla ed in üna postfacziun vain preschantà ad ün public odiern la persunalità da Steivan Brunies.
Steivan Brunies & Jean A. Degen
FLUR DA RIVA E NUSCHPIGNA
nossas plauntas e bes-chas
135 paginas, lià in taila, 45.- frs.
postfacziun da Mevina Puorger
ISBN 978-3-9525233-9-1
In vendita pro la chasa editura e librarias chi vendan cudeschs rumantschs